Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, aurreneko elurteetan elektrizitate-hornidura bermatzeko hartutako neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta Gobernuak Osoko Bilkuran ahoz erantzun ditzan:

Nafarroara lehenengo elurteak iritsi ondoren, berriz ere, argi-indarraren horniduran mozketa larriak gertatu dira, eta horiek eragin larriak izan dituzte Nafarroako Pirinioetako zenbait udalerritan.

Aurreko elurteak gertatu zirenez geroztik, zer neurri hartu edo zer ekintza egin ziren argindarraren horniduran mozketa horiek gerta ez zitezen? Zeintzuk hartuko dira enpresa hornitzaile eta banatzaileek mozketa horiek etorkizunean ez direla gertatuko berma dezaten?

Iruñean, 2023ko urtarrilaren 18an

Foru parlamentaria: Adolfo Araiz Flamarique